PERM ต้นทุน-ค่าใช้จ่ายลดฮวบ หนุนผลงานไตรมาส 2/62 พลิกมีกำไร มาที่ 12 ลบ.
PERM ต้นทุน-ค่าใช้จ่ายลดฮวบ หนุนผลงานไตรมาส 2/62 พลิกมีกำไร มาที่ 12 ลบ. จากปีก่อนขาดทุน 1.62 ลบ. ขณะที่งวด 6 เดือน กำไรลดลง 5.03% มาที่ 68.55 ลบ. จากปีก่อนกำไร 72.17 ลบ.
14 ส.ค. 2562

บริษัท เพิ่มสินสตีลเวิคส์ จำกัด (มหาชน) หรือ PERM รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว พลิกมีกำไร เนื่องจากต้นทุนขายและบริการในไตรมาส 2/62 งวด 3 เดือน เป็นจำนวน 778.08 ล้านบาท ลดลงจำนวน 477.44 ล้านบาท หรือคิดเป็น 38.03% เมื่อเปรียบเทียบกับงวดเดียวกันของปีที่แล้ว สำหรับงวดหกเดือน มีต้นทุนขายและบริการเป็นจำนวน 2,129.53 ล้านบาท ลดลงจำนวน 169.03 ล้านบาท หรือคิดเป็น 7.35% เนื่องจากผันแปรตามยอดขายที่ลดลง
อีกทั้งค่าใช้จ่ายการขายและบริหาร ในไตรมาส 2/62 งวด 3 เดือน มีจำนวน 62.17 ล้านบาท ลดลงจำนวน 34.33 ล้านบาท หรือคิดเป็น 35.58% สำหรับงวดหกเดือน มีค่าใช้จ่ายขายและบริหาร จำนวน 109.66 ล้านบาท เพิ่มขึ้นจากงวดเดียวกันของปีที่แล้ว จำนวน 0.40 ล้านบาท หรือคิดเป็น 0.37% งวด 3 เดือนลดลง เนื่องจากไม่มีผลขาดทุนจากอัตราแลกเปลี่ยนเพราะในปี 2562 ค่าเงินบาทแข็งค่ากว่างวดเดียวกันของปีที่แล้ว ส่วนงวดหกเดือนมียอดเพิ่มขึ้น จำนวน 0.41 ล้านบาท เมื่อเทียบกับงวดเดียวกันปีที่แล้ว
 